**Protokol higienskega ravnanja za učence v učilnici**

**Povzeto po higienskih priporočilih za izvajanje pouka v OŠ v času epidemije COVID-19 (NIJZ, Nacionalni inštitut za javno zdravje)**

V vsaki učilnici je:

* Razkužilo za roke,
* Plakat s splošnimi higienskimi ukrepi,
* Po potrebi talne označbe za vzdrževanje želene, 1,5 do 2 metrske medosebne razdalje.

Izvedba pouka:

* Pouk obiskujejo le zdravi učenci (največ 15 v skupini) in učitelji (brez znakov akutne okužbe dihal).
* Učitelj ima v učilnici ves čas obrazno masko.
* Razpoložljivi sedeži so imensko označeni.
* Redno in temeljito umivanje ali razkuževanje rok je obvezno po vsakem prijemanju kljuke (npr. vstopanje v ali izstopanje iz učilnice, pri odhodu na stranišče ali prihodu iz stranišča) in ostalih površin
* Ne dotikamo se obraza (oči, nosu in ust) z nečistimi/neumitimi rokami.
* Upoštevajmo zadostno medosebno razdaljo, vsaj 1,5 do 2 metra.
* Upoštevanje pravilne higiene kašlja (preden zakašljamo/kihnemo, si pokrijemo usta in nos s papirnatim robčkom ali zakašljamo/kihnemo v zgornji del rokava). Papirnati robček po vsaki uporabi odvržemo med odpadke in si nato umijemo roke z milom ter vodo.
* Učilnico pred začetkom pouka in po vsaki uri temeljito prezračimo (Na stežaj odprta okna. Okna odpira in zapira samo učitelj.)
* Med šolskimi odmori, vključno s šolsko malico, učenci ne zapuščajo učilnic.
* Malico učenci zaužijejo v razredu, hrano razdeli učitelj, ki si je pred razdeljevanjem umil in razkužil roke, od klopi do klopi.
* Pred obrokom vsak učenec obriše mizo z alkoholnimi robčki ali papirnato brisačko za enkratno uporabo in razkužilom (70% do 80% etanol) in si pripravi pogrinjek z brisačko za enkratno uporabo. Pred nadaljevanjem pouka postopek učenci ponovijo. Pred in po končanem obroku si umijejo roke z vodo in milom.
* Učenci hodijo na stranišče ob dogovorjenem času , ko se vrne učenka/učenec, ki je šel na stranišče pred njim.
* Pri premiku iz učilnice do prostora zunaj (pouk na prostem) ali v jedilnico, se ves čas zagotavlja medosebna razdalja vsaj 1,5 do 2 metra.
* Tiskano učno gradivo učencem deli in pobira učitelj, ki si je pred tem umil in razkužil roke.
* Vrnjene/oddane pisne izdelke učitelj pred popravljanjem vsaj 1 dan hrani na varnem mestu.
* Če učenec zboli (vročina ali drugi znaki akutne okužbe dihal), pokličemo starše/skrbnike, on pa počaka na starše ali skrbnike v izolaciji.
* Če zboli učitelj (vročina ali drugi znaki akutne okužbe dihal), se umakne z delovnega mesta.
* Če se otrok ne bo držal dogovorjenega protokola in bo s tem ogrožal zdravje sebe ter drugih, bomo o tem nemudoma obvestili starše.